鍾卿

鍾卿（），字懋敬，號班田，廣東廣州府東莞縣人，民籍，明朝政治人物。

 生平 
嘉靖七年（1528年）戊子科廣東鄉試第二十五名舉人。嘉靖八年（1529年）中式己丑科會試第一百十八名，登第二甲第六十九名進士。授許州知州，擢南京兵部员外郎，轉郎中，丁外艱，起補戶部。坐失儀，謫郴州同知，量移萊州府通判。郴州人立石颂德，入为南京工部都水司郎中，擢为九江府知府。歷廣西副使、四川參政，轉按察使，晋廣西右布政使，三十八年升福建左布政使，乞休歸鄉。隆慶改元，詔起光禄寺卿，謝病未任，詔以光禄寺卿致仕，卒年七十七。《东莞县志》：锺卿，字懋敬，东莞人。幼倜傥，有志畧。年十七，上书季父云瑞，云瑞竒其志。既而补邑诸生，督学欧阳铎以卿辅期之，举嘉靖戊子乡试，连登进士，授知许州，摘伏如神。擢南兵部员外，转郎中。丁外艰，起补户部。坐失仪，谪郴州同知，察狱赈饥，多所全活。量移判莱州。郴人立石颂德，入为南都水部郎中，擢知九江府。以郡当孔道，供亿浩繁，弛其不急者以苏民困，修陂塘泉堰，几以千计。又禁絶𣙜关注籍之弊，缮岳飞庙，其革蠧维风类此。擢广西副使。逾年，晋参政，转按察使。宗藩有罪，不少假，诸宗肃然。晋广西右布政。己未，晋福建左布政使。疏乞骸骨归，居乡杜门不谒公府，而常留心世务。辛酉，倭寇交讧，誓衆固守，贼不敢犯。督府李迁署其堂曰「清白卿」。虽位至方岳，而事季父云瑞最恭谨，每夜宴归，必出门扶舆而入，士林多之。隆庆改元，以耆旧起，疏谢病，诏以光禄寺卿致仕。卒，年七十七。

 家族 
曾祖鍾敘；祖父鍾睿（1449年-1509年），字伯通，號益斋，四十四岁中弘治五年壬子科舉人，曾任如皋县教諭，以子云瑞贈南京大理寺評事；祖母袁氏（？-1535年），封太孺人；父鍾雲錦，曾任義官，封兵部郎中。母錢氏；繼母陳氏。重庆下。叔钟云祥，旌表孝子。鍾雲瑞，进士。弟鍾箕。

参考文献

Category:嘉靖七年戊子科廣東鄉試舉人
Category:鍾姓
Category:東莞人
Category:明朝許州知州
Category:南京兵部员外郎
Category:南京兵部郎中
Category:明朝户部郎中
Category:明朝郴州同知
Category:明朝萊州府通判
Category:南京工部郎中
Category:明朝九江府知府
Category:明朝廣西按察司副使
Category:明朝四川布政使司參政
Category:明朝四川按察使
Category:明朝廣西右布政使
Category:明朝福建左布政使
Category:明朝光禄寺卿